Favrskov Forsyning A/S - etablering af § 19-selskab 
Sagsfremstilling 
86.       Favrskov Forsyning A/S - etablering af § 19-selskab - Åbent 
  
  
SAGENS INDHOLD 
Vandsektorlovens § 19 åbner mulighed for, at servicefunktioner varetages i et selvstændigt selskab, som også 
varetager servicefunktioner i forhold til opgaver forbundet med affaldshåndtering efter lov om miljøbeskyttelse. For at 
opnå stordriftsfordele på udvalgte ydelser har Favrskov Forsyning A/S til hensigt at indgå i stiftelsen af et § 19-
selskab i fællesskab med [adresse], Odder Spildevand og [adresse]. 
  
Ifølge vedtægterne for Favrskov Forsyning A/S skal generalforsamlingen godkende beslutninger om forhold af fælles 
økonomisk og/eller politisk betydning for selskabet og Favrskov Kommune. 
  
Bestyrelsen for Favrskov Forsyning A/S har 13. december 2013 besluttet at indgå i stiftelsen af et § 19-selskab og 
anmoder på den baggrund om generalforsamlingens godkendelse. 
  
VURDERING 
Selskabet stiftes for at skabe værdi på de områder, hvor selskaberne ser en fordel i at samarbejde. Der er i de 
deltagende selskaber enighed om, at etablere en indkøbsfunktion, der skal gennemføre fælles udbud for 
selskaberne.  
  
Gevinsterne ved at etablere en indkøbsfunktion består dels i de forhandlingsmæssige fordele, der er en følge af 
større indkøbsvolumen, dels i en professionalisering af indkøbsprocesserne. Favrskov Forsyning A/S indkøber for 
ca. 100 mio. kr. om året. Selskaberne vurderer, at der er et besparelsespotentiale på ca. 4 % af det totale 
indkøbsvolumen. Potentialet vil primært kunne realiseres i Favrskov Spildevand A/S, da de øvrige deltagende 
selskaber alene varetager spildevandsaktiviteter. Besparelsen vil kunne realiseres over en årrække, i takt med at 
eksisterende kontraktlige bindinger udløber.  
  
Hele Favrskov Forsyning A/S, herunder Favrskov Affald A/S har mulighed for at benytte de ydelser, der varetages af 
selskabet. Der er ikke et krav om, at Favrskov Forsyning A/S benytter ydelserne. Favrskov Forsyning A/S bevarer 
derfor beslutningskompetencen i forhold til, hvilke ydelser, Favrskov Forsyning A/S ønsker leveret af § 19-selskabet. 
  
Favrskov Forsyning A/S investerer 120.000 kr. svarende til 12 % af A-aktiekapitalen.  Investeringen svarer til 
selskabets andel af medarbejdere i de fire selskaber. 
 
Byråd 
27. maj 2014 
Sagsnr. 710-2014-
28910 
Dok.nr. 710-2014-
117491 
Sagsbehandler 
DPBCJ 
  
Tidl. politisk behandling 
  
Forventet sagsgang 
ØK, BY 
Lovgrundlag 
Vandsektorloven 
  
  
B-aktiekapitalen på 100.000 kr. forventes afstået til nye, kommende aktionærer i selskabet, der ønsker at aftage 
selskabets ydelser. 
  
For at imødegå risikoen for indflydelsestab for deltagere uden aktiemajoritet er der til A-aktiekapitalen tilknyttet det 
særlige privilegie, at samtlige bestyrelses- og generalforsamlingsanliggender kræver enstemmighed mellem A-
parterne.  
  
A-aktionærernes direktører udgør bestyrelsen i selskabet. Bestyrelsesmedlemmerne modtager ikke vederlag for 
deres hverv. I henhold til udkast til vedtægter ansætter bestyrelsen en direktion bestående af ét medlem. 
  
ØKONOMISKE KONSEKVENSER 
Favrskov Forsyning A/S finansierer 120.000 kr. af selskabets aktiekapital for at kunne aftage ydelserne. Dertil 
afsættes der 750.000 kr. til etableringsomkostninger til stiftelsen og idriftsættelsen. Favrskov Forsyning A/S 
forventer, at selskabet skal afholde 12 % af disse startomkostninger svarende til 90.000 kr. 
  
Hvis ydelserne fra § 19-selskabet mod forventning ikke giver de forventede fordele kan Favrskov Forsyning A/S 
udtræde af selskabet. Ved udtræden af selskabet er der risiko for, at aktiekapitalen tabes helt eller delvist.  
  
INDSTILLING 
Direktøren for Job og Økonomi indstiller til Byrådet: 
  
1.    At borgmester og kommunaldirektør bemyndiges til, på den ordinære generalforsamling for Favrskov Forsyning 
A/S, at godkende Favrskov Forsyning A/S’ deltagelse i etableringen af et § 19-selskab.  
  
BESLUTNING 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
  
  
  
  
  
Andel  
Aktiekapital 
Favrskov Forsyning A/S 
12 % 
120.000 kr. 
Odder Spildevand A/S 
3 % 
30.000 kr. 
Syddjurs Spildevand A/S 
11 % 
110.000 kr. 
Aarhus Vand A/S 
74 % 
740.000 kr. 
B-aktier 
- 
100.000 kr. 
  
100 % 
1.100.000 kr. 
Vedtægter - Udkast 
710-2014-96997 
Ejeraftale - Udkast 
710-2014-96994 
Stiftelsesdokument - Udkast 
710-2014-96996 
Stig Skov - Udkast 
710-2014-96995 
Byråd, 27. maj 2014: 
Fraværende: Ingen 
  
Godkendt. 
